01/06/2022 | Administración LocalMunicipal
Cee
Bases convocatoria para a provisión dunha praza vacante de Policía Local, no Concello de Cee, por mobilidade conforme o artigo 43 da Lei de Coordinación de Policía Local, Lei 4/2007 de 20 de abril

Mediante Resolución da Alcaldía número 484/2022 de data 27 de maio de 2022, aprobáronse as bases, que de seguido se detallan e que rexerán a convocatoria para a provisión dunha praza vacante de Policía Local, no concello de Cee, por mobilidade conforme ó artigo 43 da Lei de coordinación de Policía Local, Lei 4/2007 de 20 de abril. Expediente: 2022/E001/000009. O que se fai público para o seu coñecemento e aos efectos de presentación de solicitudes. Convócanse o proceso para a provisión para cubrir polo sistema de concurso entre persoal funcionario de carreira doutros corpos da Policía Local de Galicia, a seguinte praza vacantes do Cadro de persoal do Concello de Cee: •Relación de servizo: persoal funcionario de carreira •Escala: administración especial. •Subescala: servizos especiais. •Clase: policía local. •Grupo titulación: C1. •Número de prazas: 1. A praza obxecto desta convocatoria están incluídas na Oferta de emprego público para o ano 2022, aprobada por Resolución da alcaldía de data 29 de marzo de 2022, co número 313/2022 e publicada no Boletín oficial da provincia do 05/04/2012.1.1. Para ser admitidos no proceso de provisión, as/os aspirantes terán que reunir no día de finalización do prazo de presentación de solicitudes, os seguintes requisitos: a) Atoparse na situación administrativa de servizo activo na categoría da praza ofertada. b) Ter unha antigüidade mínima de tres anos na mesma categoría. c) Levar máis de tres anos de tempo efectivo e continuado no actual destino. d) Non atoparse en situación administrativa de segunda actividade, salvo os casos de segunda actividade por embarazo ou lactación. e) Estar en posesión da titulación académica esixida para a categoría ou estar en condicións de obtela.2.1. As persoas interesadas en tomar parte neste proceso de provisión terán que facelo constar en instancia segundo modelo que se establece no Anexo I.2.2. Para poder ser admitido no proceso, deberá achegarse á instancia a seguinte documentación: –Certificado acreditativo de ostentar, en propiedade, a categoría de policía noutros corpos de policía local da Comunidade Autónoma de Galicia, e contar cunha antigüidade mínima de tres anos nesa categoría. –Relación dos méritos que se acrediten, por cada un dos apartados de que conste o concurso. –Orixinal ou fotocopia compulsada da documentación acreditativa dos méritos alegados polos aspirantes. No concurso non se terán en conta os documentos que non queden debidamente acreditados dentro do prazo de presentación de instancias.2.3. A convocatoria e as súas bases publicaranse no Boletín Oficial da Provincia, así como un anuncio delas no Diario Oficial de Galicia e no Boletín Oficial do Estado, no que conste o concello convocante, o número de prazas que se convocan, a escala e categoría a que pertencen, o sistema de provisión e unha cita dos boletíns oficiais en que figuren as bases correspondentes, que serán vinculantes para a Administración, os tribunais que avalíen as probas e as persoas participantes. O prazo para a presentación das solicitudes será de vinte días naturais contados dende o seguinte ao da publicación do anuncio da convocatoria no Boletín Oficial do Estado.2.4. A presentación de solicitudes poderá realizarse no Rexistro xeral do Concello de Cee ou en calquera das formas establecidas no artigo 16 da Lei 39/2015, do 1 de outubro, do procedemento administrativo común das administracións públicas. O horario do Rexistro xeral do Concello de Cee é de 09:00 a 13:30 horas de luns a venres.3.1. Lista provisional. Unha vez que remate o prazo de presentación de instancias, o alcalde/sa ou concelleiro/a delegado/a ditará resolución na que se declarará aprobada a lista provisional dos/as aspirantes admitidos e excluídos, con indicación das causas de exclusión, de ser o caso. Esta resolución publicarase no Boletín Oficial da Provincia, no taboleiro de anuncios e na páxina web do Concello (www.cee. gal). 3.2. Prazo reclamacións. As/os aspirantes non admitidos disporán dun prazo de dez días hábiles, contados desde o seguinte ao da publicación da lista provisional de admitidos e excluídos no Boletín Oficial da Provincia, co fin de emendar o defecto que motivara a súa non admisión.3.3. Lista definitiva. Unha vez que remate o prazo de reclamacións, o alcalde/sa ou concelleiro/a delegado/a ditará resolución na que se aprobará a lista definitiva de aspirantes admitidos e excluídos. Esta resolución publicarase no Boletín Oficial da Provincia, no taboleiro de anuncios e na páxina web do Concello.4.1. O tribunal estará composto por un/unha presidenta/e, tres vogais e un/unha secretario/a. Todos os membros do tribunal serán persoal funcionario de carreira do subgrupo C1 ou superior.4.2. A composición nominativa do tribunal (titulares e suplentes) determinarase na mesma resolución pola que se aprobe a lista definitiva de aspirantes admitidos e excluídos.4.3. Os membros do tribunal terán que absterse de intervir, notificando esta circunstancia ao alcalde/sa ou concelleiro/a delegado/a, cando concorran neles circunstancias das previstas no artigo 23 da Lei 40/2015 de réxime xurídico do sector público ou se encargaran das tarefas de preparación de aspirantes a probas selectivas nos cinco anos anteriores á publicación desta convocatoria. O alcalde/sa ou concelleiro/a delegado/a poderá solicitar dos membros do tribunal declaración expresa de non atoparse incursos na obriga de abstención regulada nesta base. As/os aspirantes poderán recusar aos membros do tribunal cando concorran as circunstancias de abstención reguladas nesta base.4.4. O tribunal non poderá constituírse sen a presenza, polo menos, do/a presidente, o/a secretario/a e un/ha vogal. Todos os membros do tribunal terán voz e voto. O tribunal queda autorizado para resolver cantas dúbidas poidan presentarse e para adoptar os acordos que garantan a boa orde da convocatoria, en todo o non previsto polas presentes bases e normativa aplicable. O procedemento de actuación do tribunal axustarase ao disposto na Lei 40/2015 de réxime xurídico do sector público.4.5. Por resolución do alcalde/sa ou concelleiro/a delegado/a poderase dispoñer a incorporación de asesores especialistas para as probas que se estime pertinentes, limitándose estes asesores a prestar a súa colaboración nas súas especialidades técnicas.5.1. O proceso de provisión efectuarase polo sistema de concurso, de conformidade co seguinte baremo de méritos: •Título universitario de postgrao, doutor ou equivalente: 3,00 puntos. •Título universitario de grao, licenciado, arquitecto, enxeñeiro ou equivalente: 2,00 puntos •Técnico superior, diplomado universitario, enxeñeiro técnico, arquitecto técnico, diplomado superior en criminoloxía, ciencias policiais ou equivalente: 1,50 puntos. •Bacharel, técnico ou equivalente: 0,50 puntos. Non se valorará a titulación requirida para o acceso á categoría a que se aspira, salvo que se posúa máis dunha. Tampouco se terán en conta, para os efectos de valoración, as titulacións necesarias ou as que se empregasen como vía de acceso para a obtención dunha titulación superior xa valorada. Para os efectos de equivalencia de titulación só se admitirán as recoñecidas polo ministerio competente na materia como títulos académicos de carácter oficial e validez en todo o territorio nacional, debendo achegarse a correspondente declaración oficial de equivalencia, ou disposición na que se estableza a mesma e, se é o caso, o BOE en que se publica. •Por cada ano de servizos, ou fracción superior a seis meses, prestados nos corpos de policía local: 0,20 puntos. •Por cada ano de servizos, ou fracción superior a seis meses, prestados noutros corpos e forzas de seguridade: 0,10 puntos. •Por cada ano de servizos, ou fracción superior a seis meses, prestados noutros corpos das administracións públicas: 0,05 puntos. Para os efectos de valoración da antigüidade só serán tidos en conta os servizos prestados como funcionario de carreira. C. Formación e docencia. C.1.1. Os cursos de formación profesional ou outras actividades formativas desenvolvidas directamente pola Academia Galega de Seguridade Pública, ou mediante convenios ou protocolos de colaboración con concellos, deputacións e outras entidades públicas, serán valorados de acordo ao seguinte baremo: •Cada hora presencial en actividades con exame de aproveitamento: 0,025 puntos. •Cada hora a distancia en actividades con exame de aproveitamento: 0,020 puntos. •Cada hora en actividades formativas de asistencia presencial: 0,015 puntos. •Cada hora en actividades formativas de asistencia en formación en liña: 0,010 puntos. C.1.2. Os cursos de manifesto interese policial homologados pola Academia Galega de Seguridade Pública, superados nas universidades, administracións públicas ou a través dos plans de formación continua, serán valorados de acordo ao seguinte baremo: •Ata 20 horas lectivas: só asistencia 0,20 puntos; aproveitamento 0,30 puntos. •Entre 21 e 40 horas lectivas: só asistencia 0,35 puntos; aproveitamento 0,50 puntos. •Entre 41 e 70 horas lectivas: só asistencia 0,45 puntos; aproveitamento 0,65 puntos. •Entre 71 e 100 horas lectivas: só asistencia 0,50 puntos; aproveitamento 0,75 puntos. •Entre 101 e 200 horas lectivas: só asistencia 0,75 puntos; aproveitamento 1,00 puntos. •Máis de 200 horas lectivas: só asistencia 1,00 puntos; aproveitamento 1,30 puntos. Non se terán en conta, para os efectos de valoración: os cursos obrigatorios que formen parte do proceso de selección para o acceso a calquera categoría ou emprego dos corpos e forzas de seguranza; os cursos repetidos, salvo que transcorrese un período superior a cinco anos desde a finalización do primeiro curso e os cursos necesarios para a obtención das titulacións xa valoradas no apartado A (Titulacións académicas). C.2.1. A participación como profesor en cursos ou outras actividades formativas desenvolvidas directamente pola Academia Galega de Seguridade Pública, ou mediante convenios ou protocolos de colaboración con concellos, deputacións e outras entidades públicas, dirixidos en particular aos corpos de policía local, ou tamén ao colectivo das forzas e corpos de seguranza, valoraranse por hora impartida a razón de: •Cada hora en actividades formativas de asistencia presencial: 0,020 puntos. •Cada hora en actividades de formación en liña: 0,015 puntos. C.2.2. A participación como profesor en cursos ou outras actividades formativas de manifesto interese policial dirixidos en particular aos corpos de policía local, ou tamén ao colectivo das forzas e corpos de seguranza, desenvolvidos nas universidades, administracións públicas ou a través dos plans de formación continua, valoraranse por hora impartida a razón de: •Cada hora en actividades formativas de asistencia presencial: 0,015 puntos. •Cada hora en actividades de formación en liña: 0,010 puntos. O mesmo curso impartido en máis dunha ocasión só computará unha vez, agás que transcorrese un período superior a cinco anos desde a súa impartición. Os méritos desta epígrafe 3 deberán mediante a presentación dos diplomas ou certificados correspondentes, que expresarán claramente os contidos xerais e as horas de formación ou docencia, se é o caso. •Placa individual ao mérito da policía local: 2,00 puntos. •Placa colectiva ao mérito da policía local: 1,5 puntos. •Medalla ao mérito da policía local: 1,00 punto. •Medalla ou cruz ao mérito policial doutros corpos: 0,75 puntos. •Distincións do órgano colexiado competente do concello: 0,25 puntos. O coñecemento doutro idioma distinto do español e do galego, acreditado por certificado de escola oficial de idiomas, valorarase a razón de: a) Ciclos. •Certificado de superación do ciclo elemental: 1,00 puntos. •Certificado de superación do ciclo superior: 2,00 puntos. b) Niveis. •Certificado superación nivel básico: 0,65 puntos. •Certificado superación nivel intermedio: 1,30 puntos. •Certificado superación nivel avanzado: 2,00 puntos. Só se terá en conta o ciclo ou nivel de máis valor dos que se acrediten. •Celga 1: 0,25 puntos. •Celga 2: 0,50 puntos. •Celga 3: 0,75 puntos. •Celga 4: 1,00 puntos. •Anterior curso de iniciación: 0,75 puntos. •Anterior curso de perfeccionamento: 1,00 puntos. •Linguaxe administrativa nivel medio: 1,50 puntos. •Linguaxe administrativa nivel superior: 2,00 puntos. Só se terá en conta o título de máis nivel dos que se acrediten.5.2. No proceso de valoración poderá recabarse formalmente dos interesados as aclaracións, ou no seu caso, a documentación adicional que se estime necesaria para a comprobación dos méritos alegados.5.3. A puntuación obtida por cada candidato publicarase na páxina web do Concello. No caso de producirse empate na puntuación final, a orde na relación farase de acordo cos seguintes criterios: Primeiro.- Maior puntuación obtida sucesivamente nos seguintes apartados do concurso: A) Titulacións académicas; B) Antigüidade; C) Formación e docencia; D) Distincións e recompensas; E) Idiomas; F) Lingua galega. Segundo.- Discriminación en favor da muller, para o suposto de existir infrarrepresentación feminina no cadro de persoal do corpo de policía do concello (RDL 2/2015, do 12 de febreiro, da Vicepresidencia e Consellería de Presidencia, Administracións Públicas e Xustiza, pola que se aproba o texto refundido das disposicións legais da comunidade Autónoma de Galicia en materia de Igualdade). Terceiro.- Orde alfabética de apelidos e nome, dando comezo pola letra que resulte do sorteo anual polo que se determina a orde de actuación das/os os aspirantes en todas as probas selectivas que se celebren durante o ano no ámbito da Administración Xeral do Estado, e que se publica no Boletín oficial do Estado.6. PROPOSTA DE ADXUDICACIÓN.6.1. O tribunal enviará ao alcalde/sa ou concelleiro/a delegado/a proposta de adxudicación como persoal funcionario de carreira do Concello de Cee das/dos aspirantes. Esta proposta será elevada a definitiva por resolución do alcalde/sa ou concelleiro/a delegado/a, resolución que se publicará no Boletín Oficial da Provincia.6.2. Co fin de asegurar a cobertura da praza convocada, o alcalde/sa ou concelleiro/a delegado/a poderá requirir do tribunal de selección, unha nova proposta de nomeamento como funcionari/os de carreira do Concello de Cee da/do aspirante, cando se produzan a renuncia dalgún da/do aspirante propostos. Para os efectos previstos neste punto terán a mesma consideración que as renuncias os supostos referidos ás/aos aspirantes dos que se deduza que carecen dos requisitos esixidos nestas bases para ser admitidos na provisión; ou que soliciten a excedencia de forma inmediata e no mesmo día da súa toma de posesión como funcionarios de carreira do Concello de Cee.6.3. O prazo para tomar posesión será de tres días hábiles se non implica cambio de residencia do funcionario, ou dun mes se comporta cambio de residencia. O prazo de toma de posesión empezará a contarse a partir do día seguinte ao do cesamento, que deberá efectuarse dentro dos tres días hábiles seguintes á publicación da resolución do concurso no boletín oficial correspondente.7.1. Contra o acordo de aprobación das presentes bases, que pon fin á vía administrativa poderá interpoñerse recurso potestativo de reposición ante a Alcaldía-Presidencia, no prazo dun mes a contar desde a súa publicación; ou ben, directamente, recurso contencioso-administrativo ante a xurisdición Contencioso-Administrativa da Coruña que corresponda, no prazo de dous meses, desde a súa publicación. Non poderá interpoñerse recurso contencioso-administrativo, se se interpuxera o potestativo de reposición, en tanto non se resolva expresamente ou se produza a desestimación presunta do mesmo polo transcurso do prazo dun mes desde a súa interposición. Neste caso, o prazo para a interposición do recurso contencioso-administrativo será de dous meses desde a resolución expresa do recurso, a contar desde o día seguinte ao da notificación do mesmo; ou ben, seis meses, a contar desde o día seguinte en que deba entenderse desestimado por silencio administrativo o citado recurso potestativo de reposición. Asinado dixitalmente ao marxe. Alcaldesa do Concello de Cee. Barbara Jean Pino Teresa Chiroaica Urrialde. CONVOCATORIA: POLICÍA LOCAL (MOBILIDADE) EXPEDIENTE Nº: 2022/E001/000009 Primeiro apelido Segundo apelido Nome DNI Sexo: Varón / Muller Data de Nacemento Lugar de nacemento Nacionalidade Enderezo Código postal Localidade Teléfono E-mail Para poder ser admitido/a no proceso, deberá achegarse á instancia orixinal ou copia compulsada da seguinte documentación:  Certificado acreditativo de ostentar, en propiedade, a categoría de policía noutros corpos de policía local da Comunidade Autónoma de Galicia, e contar cunha antigüidade mínima de tres anos nesa categoría.  Relación dos méritos que se acrediten por cada un dos apartados de que conste o concurso.  Documentación acreditativa dos méritos alegados. A persoa abaixo asinante solicita ser admitida no proceso de provisión do posto ao que se refire a presente instancia e DECLARA que son certos os datos consignados nela, e que reúne todos e cada un dos requisitos esixidos nesta convocatoria, comprometéndose a probar documentalmente tódolos datos que figuran nesta solicitude. A/O solicitante autoriza o uso dos datos consignados nesta instancia aos efectos previstos nas bases da convocatoria. Cee, de de 2022. SRA. ALCALDESA CONCELLO DE CEE Cee, a 27 de maio de 2022 A alcaldesa Asdo. Margarita Lamela Louzán